พิจารณา​เพิ่ม​feeder รถกะป๊อ/ขนส่งขนาดเล็กเชื่อมต่อชุมชนวังหินเข้ากับ​ ​BTS​ รัชโยธิน​ และ​ MRT ลาดพร้าว​ โดยใช้เส้นทางซอยเสือใหญ่เข้าซอยทะลุไปชน​ BTS​ รัชโยธินซอยพหลฯ28​ และใช้เส้นทางซอยรัชดาฯ32​ ไป​ MRT​ ลาดพร้าว​ (ไม่ทับซ้อนกะป๊อเดิมที่วิ่งในเส้นซอยเสนานิคม1 และเส้นแยกวังหิน-ซอยภาวนา)​ โดยใช้​พื้นที่ริมถนนซอยพหลฯ28เป็นที่จอดรอฝั่งBTSรัชโยธิน​ และใช้พื้นที่ลานจอดรถMRTลาดพร้าวเป็นที่จอดรออีกฝั่ง

เนื่องจากปัจจุบันชาววังหินต้องต่อรถกะป๊อ/รถเมล์สองต่อไปทั้งสองสถานี​ (20บาทต่อเที่ยว)​ หรือไม่ก็นั่งรถมอเตอร์ไซค์​ (40-60บาทต่อเที่ยว​​)

จะช่วยประหยัดค่าใช้จ่ายการเข้าถึงบริการ​ BTS/MRT​ ของชาววังหินได้อย่างน้อย​ 50% ต่อเที่ยว​ คิดเป็นเงินประมาณ​ 100,000 บาทต่อวัน​=3ล้านบาทต่อเดือน=36ล้านบาทต่อปี

(หมายเหตุ​ คำนวณจาก​ประชากรแขวงลาดพร้าว​ 90,000 คน​ โดยที่อนุมานว่าประชากรเพียง​ 40% ของประชากรในแขวงลาดพร้าวอาศัยอยู่โซนวังหิน​และจากจำนวนนี้มี​ 40% ที่จะออกไป​BTS/MRT/ถนนรัชดา/แยกรัชโยธิน และจากจำนวนนี้​ 30% ยินดีเลือกใช้กะป๊อ)

ทั้งนี้ไม่แน่ใจว่าผมเสนอแนะถูกที่หรือไม่​ ​แต่รบกวนพิจารณา​/ส่งต่อเพื่อประโยชน์ของ​ประชาชนชาวกทมด้วยครับ